Πρόταση κανονισμού (ΕΚ) του Συμβουλίου σχετικά με την τροποποίηση του κανονισμού (ΕΟΚ) αριθ. 2328/91 για τη βελτίωση της αποτελεσματικότητας των γεωργικών διαρθρώσεων (96/C 300/12) COM(96) 422 τελικό - 96/0213(CNS)

(Υποβλήθηκε από την Επιτροπή στις 31 Ιουλίου 1996) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,

την πρόταση της Επιτροπής,

τη γνώμη του Ευρωπαϊκού Κοινοβουλίου,

Εκτιμώντας:

ότι η αγορά βοείου κρέατος διαταράχθηκε σοβαρά λόγω των ανησυχιών των καταναλωτών για το θέμα της σπογγώδους εγκεφαλοπάθειας των βοοειδών (ΣΕΒ) 7 ότι η κατάσταση αυτή επέφερε ταχεία και συνεχή υποβάθμιση της αγοράς 7 ότι οι προβλέψεις δείχνουν ότι, παρά το πλήθος μέτρων που έχει λάβει η Κοινότητα στο πλαίσιο αυτό, η κατανάλωση δεν μπορεί να επανέλθει σύντομα στο παλαιό επίπεδο 7 ότι επομένως πρέπει να ληφθούν μέτρα με σκοπό την επανεξισορρόπηση της αγοράς 7 ότι, για το σκοπό αυτό, είναι επιτακτική ανάγκη να προσανατολισθεί καλύτερα η παραγωγή σε συνάρτηση με το επίπεδο κατανάλωσης 7 ότι πρέπει επομένως να συνοδευθούν τα μέτρα επανεξισορρόπησης στον τομέα των αγορών από αντίστοιχα μέτρα στον τομέα των διαρθρωτικών μέτρων που προβλέπονται στον κανονισμό (ΕΟΚ) αριθ. 2328/91 του Συμβουλίου (1) 7 ότι πρέπει ειδικότερα να προσδιοριστούν εκ νέου τα κλαδικά όρια για τις επενδυτικές ενισχύσεις στον τομέα της παραγωγής βοοειδών, να εφαρμοστούν τα ίδια όρια στις ενισχύσεις για την εγκατάσταση νέων γεωργών και να μειωθεί η μέγιστη πυκνότητα για τη χορήγηση των εξισωτικών αποζημιώσεων σε 1,2 μονάδες χονδρού ζώου ανά εκτάριο (ΜΧΖ/ha), ώστε να στραφούν σε μεγαλύτερο βαθμό οι αποζημιώσεις μόνο στις εκτατικές εκμεταλλεύσεις,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2328/91 τροποποιείται ως εξής:

α) στο άρθρο 6, η παράγραφος 5 πρώτο εδάφιο αντικαθίσταται από το ακόλουθο κείμενο:

«5. Η χορήγηση ενίσχυσης για επενδύσεις που αφορούν τον τομέα παραγωγής βοείου κρέατος, εκτός των επενδύσεων που αφορούν την προστασία του περιβάλλοντος, την υγιεινή της εκτροφής ζώων ή την καλή διαβίωση των ζώων, εφόσον δεν υπάρχει αύξηση των δυνατοτήτων, περιορίζεται στις εκτροφές ζώων τις οποίες διαχειρίζονται νέοι γεωργοί κατά την έννοια του άρθρου 10 παράγραφος 1 του παρόντος κανονισμού, και των οποίων η πυκνότητα βοοειδών κρεοπαραγωγής δεν υπερβαίνει κατά το τελευταίο έτος του σχεδίου, τις 3, 2,5 και 2 ΜΧΖ/ha έκτασης παραγωγής ζωοτροφών που προορίζεται για τη διατροφή των βοοειδών αυτών, για τα σχέδια που λήγουν αντιστοίχως το 1994, 1995 και 1996 ή αργότερα. Τα όρια των 2,5 και 2 ΜΧΖ/ha εφαρμόζονται μόνο στις αιτήσεις που υποβάλλονται από 1ης Ιανουαρίου 1994» 7 β) στο άρθρο 10, προστίθεται η ακόλουθη παράγραφος:

«4. Για ό,τι αφορά την εγκατάσταση νέων γεωργών στον τομέα της παραγωγής βοείου κρέατος, πρέπει να τηρούνται οι όροι που αναφέρονται στο άρθρο 6 παράγραφος 5» 7 γ) στο άρθρο 11, προστίθεται το ακόλουθο εδάφιο:

«Εάν στον τομέα της παραγωγής βοείου κρέατος η πυκνότητα βοοειδών κρεοπαραγωγής δεν υπερβαίνει κατά το τελευταίο έτος του σχεδίου ουσιαστικής βελτίωσης την 1,2 ΜΧΖ/ha έκτασης παραγωγής ζωοτροφών, το ποσοστό που αναφέρεται στο προηγούμενο εδάφιο μπορεί να αυξηθεί σε 30 %» 7 δ) στο άρθρο 19 παράγραφος 1 στοιχείο α), το τρίτο εδάφιο αντικαθίσταται από το ακόλουθο κείμενο:

«Η χορήγηση της αποζημίωσης περιορίζεται σε 1,2 ΜΧΖ/ha συνολικής έκτασης για ζωοτροφές της εκμετάλλευσης.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 218 της 6. 8. 1991, σ. 1 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 2387/95 (ΕΕ αριθ. L 244 της 12. 10. 1995, σ. 50).